laion/Wikipedia-Exotic huggingface dataset:
צילה צבס

שפרה צילה צבס (לבית צ'רניאק) (נולדה ב-1945) היא רופאה ישראלית, מומחית לרפואה גרעינית, פרופסורית לרפואה גרעינית בבית הספר לרפואה באוניברסיטת תל אביב, לשעבר מנהלת המכון לרפואה גרעינית בבית החולים תל השומר (1992–2012) צבס מתעניינת בתחומי האנדוקרינולוגיה - התירואיד והפראתירואידים, באונקולוגיה - במיוחד בטיפול ביוד רדיואקטיבי ובאבחון האונקולוגי במיפויים המשולבים של PET-CT ו-SPECT-CT. תחומי מחקרה: רפואה גרעינית ותחומים הנוגעים לאונקולוגיה, אנדוקרינולוגיה ובחקר הפרעות ומחלות מוחיות. צבס נולדה באנטופול שבבלארוס לרוקחת גניה (גיטל) לבית פלדשטיין ופנחס צ'רניאק - פרופסור לרפואה גרעינית וממייסדי הרפואה הגרעינית בעולם. אחות לעירית, יהודית ולאברהם. ב-1950 עלתה משפחתה לישראל. תחילה גרו במעברות, וכאשר החל אביה לעבוד כרופא בבית החולים הדסה, גרו בירושלים. בשנת 1951 עברו לרחוב שולמית 3 בתל אביב, בין השאר כדי להיות קרובים למשה סתוי, דודה של גניה. צבס סיימה את לימודי הרפואה בית הספר לרפואה ע"ש סאקלר של אוניברסיטת תל אביב. בשנת 1977 סיימה התמחות ברפואה גרעינית בין השנים 1992–2012 ניהלה את המכון לרפואה גרעינית במרכז הרפואי חיים שיבא, לאחר צאתה לגמלאות מונתה ליועצת בכירה במכון. מכהנת כיועצת בכירה גם במכון לרפואה גרעינית בבית חולים השרון, מרכז רפואי רבין, בפתח תקווה צבס בת לפרופ' פנחס צ'רניאק, הייתה נשואה למתמטיקאי פרופ' גדעון צבס (1939–2000) מבית הספר למדעי המתמטיקה באוניברסיטת תל אביב. אחיה, הפרופ' אברהם צ'רניאק, היה פרופ' לכירורגיה באוניברסיטת תל אביב, ואחיינה הוא טייס הקרב לשעבר אריק צ'רניאק. צבס היא פרופסור חבר לרפואה גרעינית בבית הספר לרפואה על שם סאקלר, באוניברסיטת תל אביב. במהלך 30 השנים האחרונות נבחרה צבס לפתח ולנהל את הקורסים ללמודי ההמשך לרופאים ברפואה גרעינית במסגרת החוג לדימות של בית הספר ללמודי המשך באוניברסיטת תל אביב. כמו כן כיהנה צבס כיושבת ראש וועדת ה'בורד' לבחינות ההתמחות ברפואה גרעינית של ההסתדרות הרפואית בישראל (הר"י). משמשת שנים רבות יועצת לנושאי הרפואה הגרעינית למשרד הבריאות בישראל. כיהנה כחברת וועדה מייעצת לסוכנות הבינלאומית לאנרגיה אטומית בווינה (סבא"א) ובוועדות המקצועיות של האיגודים האירופאי והאמריקאי לרפואה גרעינית. כיהנה כנשיאת האיגוד הישראלי לרפואה גרעינית נושאים בהם פיתחה צבס שיטות מיפוי ואבחון חדישות נמנים התמחותה במיפויי מח לאבחון תהליכים מוחיים, ומיפויי עצם לאפיון ואבחון טראומות של שברי הליכה ומאמץ. השתתפה בכתיבת 104 מאמרים מדעיים, וב-10 ספרים מאמרי מערכת ופרקים. מדיה וקבצים בנושא צילה צבס בוויקישיתוף משה ימין, חילופי נשיאים בפדרציה, באתר ynet, 18 ביוני 2012 ממחקריה של צבס באתר PubMed רפואה גרעינית - הוא תחום מומחיות ברפואה בו משתמשים בחומרים רדיואקטיביים לצורך דימות פרופ' צילה צבס מומחה רדיולוגיה, רפואה גרעינית, באתר "דוקתורים" פרופ' צ. צבס - מומחית לרפואה גרעינית ותירואיד ערך על גניה צ'רניאק, אתר ארגון הפרטיזנים ולוחמי המחתרות והגיטאות צילה צבס - תעודת מומחה משרד הבריאות "צילה צבס" יועצת לרפואה גרעינית, מכון איזוטופים, מרכז רבין il.linkedin.com/in/tzila-zwas החוג לדימות - רפואה גרעינית, מרכזת הקורס: פרופ' צילה צבס מרכז אקדמאי ללימודי המשך, בית הספר לרפואה ע"ש סאקלר, אוניברסיטת תל אביב פרופסור צילה צבס יועצת בכירה במכון רפואה גרעינית בבי"ח שיבא דוקטורס אונלי - חדשות רפואה למקצוענים מבית הר"י
פרופראנולול

פרופראנולול (Propranolol) היא תרופה חוסמת בטא. התרופה משווקת בישראל תחת השמות דרלין ופרולול, והיא מופיעה ברשימת התרופות החיוניות של ארגון הבריאות העולמי. בתחום הקרדיו-וסקולרי, פרופראנולול משמשת לטיפול במספר רב של מצבים, ביניהם יתר לחץ דם, תעוקת חזה, אוטם בשריר הלב, הפרעות קצב וטכיקרדיה. לעיתים התרופה משמשת גם כתרופה פסיכיאטרית ומשמשת לטיפול בהפרעת דחק פוסט-טראומטית, פוביות והפרעות חרדה. פרופראנולול משמשת במקרים נדירים יותר גם כתרופה לטיפול בהיפרתירואידיזם, ברעד בלתי-רצוני וכמו כן גם כטיפול מונע במיגרנות. במקרים נוספים ניתן כטיפול להמנגיומה סאבגלוטית בילודים. בדרך-כלל התרופה ניתנת במתן אוראלי, אך במקרים מסוימים היא ניתנת ישירות לוריד או רקטאלית. התרופה מתחילה להשפיע כשלושים דקות לאחר המתן, ומגיעה לשיא השפעתה כעבור 90-60 דקות מרגע נטילתה. תופעות הלוואי של התרופה כוללות בין השאר בחילות, ברדיקרדיה, תחושת נימול, נדודי שינה, סיוטים, סחרחורות, שלשולים והקאות. ככלל, אין להשתמש בפרופראנולול במצבים הבאים: אסתמה או COPD ברדיקרדיה תסמונת הסינוס החולה חסם הולכה עלייתי-חדרי מדרגה שנייה או שלישית הלם לחץ דם נמוך במיוחד צריכת קוקאין מדיה וקבצים בנושא פרופראנולול בוויקישיתוף פרופראנולול באתר infomed רשימת התרופות החיוניות של ארגון הבריאות העולמי משנת 2017 פרופראנולול באתר Drugs.com הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מיכאל זמלינסקי

מיכאל זמלינסקי (הידוע גם כמיכאלס זמלינסקיס) (בלטבית: Mihails Zemļinskis, באוקראינית: Михайло Валерійович Землинський)‏ (נולד ב 21 בדצמבר 1969 בריגה) הוא פוליטיקאי לטבי ממוצא אוקראיני, וכדורגלן עבר ששיחק בעמדת בלם אחורי בקבוצת סקונטו ריגה ובנבחרת לטביה. זמלינסקי גדל במחלקת הנוער של מועדון הכדורגל דינמו ריגה. כשהיה בן 17 עזב את דינמו ושיחק במשך 4 שנים בקבוצות חובבים שונות בריגה ובטלין. בשנת 1991, עם כינון לטביה העצמאית הוקמה קבוצת כדורגל חדשה בעיר ריגה - סקונטו ריגה. זמלינסקי זומן לסגל הקבוצה ובמהרה הפך לשחקן הרכב קבוע. הוא שיחק במדי סקונטו ריגה במהלך כל הקריירה שלו וזכה עם הקבוצה ב11 אליפויות ו6 גביעים לאומיים. פעמיים ניסה זמלינסקי לפתח קריירה בין לאומית, אך ללא הצלחה משמעותית: הוא שיחק חצי עונה בקבוצת BVSC מבודפשט ועונה אחת במדי הפועל כפר סבא מהליגה הישראלית. בשנת 2005 פרש ממשחק פעיל. זמלינסקי שיחק בנבחרת הלאומית של לטביה מיום הקמתה לאחר קבלת העצמאות בעקבות התפרקות ברית המועצות. לזכותו 105 הופעות במדי הנבחרת ו12 שערים. הוא היה בסגל הנבחרת ליורו 2004 - השתתף בכל שלושת המשחקים של הנבחרת בתחרות. בשנת 2006 הצטרף זמלינסקי לצוות המאמנים של קבוצת JFK אולימפס מהליגה הבכירה בלטביה. בהמשך אימן את קבוצת דאוגבה במשך עונה אחת, שבסופה פוטר מהקבוצה. בשנים 2009 2011 אימן זמלינסקי את הנבחרת הצעירה של לטביה. בשנת 2006 הצטרף זמלינסקי אל מפלגת "הרמוניה", מפלגה סוציאל-דמוקרטית בלטביה. בשנת 2009 הפך לחבר בסאימה (הפרלמנט הלטבי). הוא נכנס לפרלמנט במקומו של חבר הפרלמנט אחרממפלגתו שעבר לתפקיד אחר. בשנת 2010 התמודד באופן ישיר בבחירות לפרלמנט וזכה. מאז ועד היום (2018) משמש כחבר פרלמנט. אליפות לטביה : 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004 גביע לטביה בכדורגל: 1992, 1995, 1998, 2000, 2001, 2002 הכדורגלן הלטבי של השנה: 1998 מיכאל זמלינסקי, באתר Transfermarkt מיכאל זמלינסקי, באתר Fussballdaten.de (בגרמנית) מיכאל זמלינסקי, באתר National Football Teams מיכאל זמלינסקי, באתר FootballDatabase.eu פרופיל המאמן, באתר Transfermarkt
טרוור מורגן

טרוור ג'ון מורגן (באנגלית: Trevor John Morgan; נולד ב-26 בנובמבר 1986) הוא שחקן קולנוע וטלוויזיה אמריקאי. טרוור ג'ון מורגן נולד בשיקגו, אילינוי ב-26 בנובמבר 1986, בנם של ליסה מורגן וג'ו בוראסו, יש לו שלושה אחים למחצה הגדולים ממנו, ועוד אח קטן, השחקן ג'ואי מורגן. בגיל 5 עברה משפחתו למחוז אורנג' בקליפורניה, שם החל להופיע בפרסומות. כאשר היה בן 10, עבר עם משפחתו ללוס אנג'לס, קליפורניה כדי לקדם את קריירת המשחק שלו. פרסומו הראשון הגיע לאחר הופעתטו בסרט הקומדיה "Family Plan" מ-1997, בתפקיד אלק מקנזי. פרסום זה הוביל אותו להופיע ב"ההרפתקה הגדולה של ברני" בשנה שלאחר מכן. בשנת 1999 שיחק ב"I'll Remember April" לצד נוריוקי מוריטה והיילי ג'ואל אוסמנט בתור דוק קופר. באותה שנה שיחק בסרט האימה "החוש השישי" בתור טומי טמיסימו יחד עם היילי ג'ואל אוסמנט ששיחק את קואל סר. באותה שנה הוא שיחק גם ב"Genius". בשנת 2000 שיח בסרטו של רולנד אמריך "הפטריוט" בתפקיד נתן מרטין, בנו של בנג'מין מרטין (מל גיבסון). באותה שנה שיחק ב-"A Rumor of Angels". בשנת 2001 שיחק בסרט המדע הבדיוני "פארק היורה 3" בתור אריק קירבי, ילד שנאבד באי אשר הוריו הגרושים (ויליאם ה. מייסי וטיה ליאוני) מחפשים אחריו. באותה שנה שיחק גם במותחן "בית משפחת גלאס". בשנת 2002 שיחק בסרט "The Rookie". בשנת 2004 שיחק לצד רורי קאלקין בסרט דרמה "משחקי ילדים" בתפקיד רוקי מריק. על גילום תפקיד זה, זכה ב"פרס אינדפנדנט ספיריט". בשנת 2006 שיחק בסרט "Local Color" בתור ג'ון טליה. על תפקידו זכה בפרס "Fort Lauderdale International Film Festival". באותה שנה שיחק ב"מבעד לחליפה" לצד ניק נולטי. ב-2008 שיחק בקומדיה "החבר החדש של אמא שלי" בתור אדי. בשנת 2010 כיכב בדרמת הספורט העצמאית "מרדף 3000" לצד ריי ליוטה. בשנת 2011 שיחק בסרט האימה "ערפד" לצד קווין זגרס. טרוור מורגן, במסד הנתונים הקולנועיים IMDb (באנגלית) טרוור מורגן, באתר AllMovie (באנגלית) טרוור מורגן, באתר MusicBrainz (באנגלית)
הר אלן (קולומביה הבריטית)

הר אלן (באנגלית: Mount Allen) הוא הר בעמק עשר הפסגות, בהרוקי הקנדיים, על קו פרשת המים של אמריקה, ובשל כך הוא נמצא על הגבול בין פרובינציית אלברטה ופרובינציית קולומביה הבריטית (באזור זה עובר הגבול על קו פרשת המים) שבקנדה. גובהו של ההר 3,310 מטרים מעל פני הים, והוא ההר ה-72 בגובהו באלברטה. ההר מתנשא לגובה של 260 מטרים מעל סביבתו. ההר נקרא על שם סמיואל אוונס סטוקס אלן, אשר היה קרטוגרף אמריקאי אשר מיפה את האזור בין השנים 1894–1895. אלן קרא לפסגה "פסגת שאפי" (Shappee) - שמשמעה המספר "שש" בשפת הסטוני של האומות הראשונות, בשל היותה הפסגה השישית בעמק עשר הפסגות. הראשונים שטיפסו על ההר היו גרטרוד בנהאם (Gertrude Benham) וכריסטיאן קאופמן ( Christian Kaufmann) בשנת 1904. • Emerson Sanford, Janice Sanford Beck, Historic Hikes Around Mount Assiniboine & in Kananaskis Country, P 125 • Dave Birrell, 50 Roadside Panoramas in the Canadian Rockies, P 87 מדיה וקבצים בנושא הר אלן בוויקישיתוף הר אלן באתר peakware הר אלן - מידע למטפסים באתר trailpeak תחזית מזג אוויר עדכנית עבור הר אלן סטטיסטיקות מזג אוויר עבור הר אלן תחזית מזג אוויר עדכנית ארוכת טווח עבור הר אלן - לפי גבהים מידע גאוגרפי והיסטורי באנציקלופדיית ההרים הקנדית הרי אלברטה לפי גובהם קורות חייו של סמיואל אלן
עמק עשר הפסגות

עמק עשר הפסגות (באנגלית: Valley of the Ten Peaks; בצרפתית: Vallée des Dix Pics) הוא עמק בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה. העמק מוקף עשר פסגות נישאות, המקיפות את אגם מוריין. העמק נחשב לאחד האתרים היפים ביותר בשטח הפארק הלאומי באנף. שמן של הפסגות ניתן להם על ידי מגלה הארצות סמיואל אלן, מראשוני החוקרים האירופאים באזור. אלן קרא לפסגות בשמות הספרות מ"אחת" עד "עשר" בשפת הסטוני (אחת משפות האומות הראשונות). העמק היה ביתו של שבט הסטוני. לימים שונו שמות שבע מהפסגות (ראו מטה) והם נקראו על שם אישים ידועים (ובהם אלן עצמו). עשר פסגות, על פי מספריהן ממזרח למערב (שמות פסגות אשר לא שונו, מסומנות בהדגשה): פסגות נוספות מקיפות את העמק וניתן לראותן מן האגם ובהם: הר טמפל, הר באבל, ופסגת אייפל.  העמק הפך אתר תיירות אטרקטיבי. שביל הליכה פופולרי מוליך מאגם מוריין לפסגת הר פרן, דרך בקתת ניל קולגאן. העמק הופיע בצידו ההפוך של שטר 20 דולר קנדי, בסדרות של שנת 1969 ו-1979, ולכן כונה העמק "עמק 20 הדולרים" ( Twenty Dollar View). מדיה וקבצים בנושא עמק עשר הפסגות בוויקישיתוף עמק עשר הפסגות באתר albertawow עמק עשר הפסגות באתר summitpost מידע למטפסים בעמק עשר הפסגות באתר mountainproject תצלומי עמק עשר הפסגות תחזית מזג אוויר עדכנית עבור עמק עשר הפסגות סטטיסטיקות מזג אוויר עבור עמק עשר הפסגות נופי עמק עשר הפסגות, סרטון באתר יוטיוב Ben Loudermilk, Valley of the Ten Peaks, Canada: Unique Places In The World To Visit, WorldAtlas, May 28, 2019 העמק על שטרות הדולר הקנדי כינוי העמק באתר banffandbeyond
הר אלן

האם התכוונתם ל... באנטארקטיקה הר אלן (הרי אלזוורת') – הר בהרי אלזוורת' שבאנטארקטיקה הר אלן (ארץ ויקטוריה) – הר בארץ ויקטוריה שבאנטארקטיקה פסגת אלן – הר בהרי אלזוורת' שבאנטארקטיקה באוסטרליה הר אלן (ניו סאות' ויילס) – הר במדינת ניו סאות' ויילס שבאוסטרליה הר אלן (הטריטוריה הצפונית) – הר בטריטוריה הצפונית שבאוסטרליה בקנדה הר אלן (קולומביה הבריטית) – הר בעמק עשר הפסגות, על הגבול בין פרובינציית קולומביה הבריטית ופרובינציית אלברטה בקנדה הר אלן (אלברטה) – הר באזור קאנאנאסקיס בפרובינציית אלברטה שבקנדה בניו זילנד הר אלן (האי סטיוארט) – באי סטיוארט שבניו זילנד הר אלן (החוף המערבי) – בניו זילנד בארצות הברית הר אלן (ורמונט) – במדינת ורמונט שבארצות הברית הר אלן (יוטה) – במדינת יוטה שבארצות הברית הר אלן (פנסילבניה) – במדינת פנסילבניה שבארצות הברית הר אלן (קליפורניה) – במדינת קליפורניה בארצות הברית
משה רשקס

משה רשקס (16 ביוני 1928 – 28 באפריל 2018) היה סופר ישראלי, מחלוצי ספורט הנכים בישראל. יושב הראש השני של ארגון נכי צה"ל (1951–1957) ומראשי מרכז הספורט לנכים (1965–2003). היה חבר בצוות המארגנים של המשחקים הפאראלימפיים תל אביב (1968) ועמד בראש משלחות ישראל למשחקי סטוק מנדוויל (1971 ו-1974). כתב את הספר רב המכר "ימים של עופרת". זוכה באות אומץ על מפעל חיים (2014). נולד בביאליסטוק, פולין לאריה וגולדה רשקס ועלה לארץ ישראל ב-1931. למד בבית הספר מונטיפיורי בתל אביב ובבית הספר הגבוה למשפט ולכלכלה. היה חבר ארגון ההגנה, הדריך בבית הספר של חיל שדה בתל אביב והשתתף בפיצוץ תחנות הרדאר בחיפה. לחם בחטיבת גבעתי ובמלחמת העצמאות ליווה שיירות בדרך לירושלים. לאחר הקמת צה"ל היה מפקד מחלקה בחטיבת עציוני. ב-13 במאי 1948 נפצע קשה במבצע מכבי בשער הגיא. לאחר ששימש כשנה בתפקיד מזכיר ארגון נכי מלחמת השחרור, בשנים 1950–1956 היה יושב ראש הארגון. ב-1950 השתתף בכתיבת ספר הפלמ"ח וכתב את קורותיה של שיירת אספקה לירושלים הנצורה. בשנים 1952–1959 היה עורך כתב העת החודשי "החייל המשוחרר". היה מראשוני וחברי הנהלת איגוד התסריטאים בישראל. בשנת 1962 פרסם את ספרו הראשון "ימים של עופרת" שזכה להיות רב מכר ויצא לאור ב-5 מהדורות ותורגם לאנגלית ולספרדית. זמן קצר לאחר הקמת מרכז הספורט לנכים ברמת גן, התמנה למנהל המרכז ועמד בראשו בשנים 1965–2003. לאחר מכן היה יושב ראש המרכז עד מותו ב-2018. היה חבר בצוות המארגנים של המשחקים הפאראלימפיים תל אביב (1968) ועמד בראשן של משלחות ישראל למשחקי סטוק מנדוויל (1971 ו-1974). ב-14 במאי 2014 זכה באות אומ"ץ למפעל חיים של תנועת אומ"ץ. ימים של עופרת, הוצאת מערכות, 1962. סיפור מימי מלחמת השחרור. הופיע בחמש מהדורות ותורגם לאנגלית ולספרדית. לילה ירדוף לילה, הוצאת מסדה, 1966. סיפור על רקע המאבק בשלטון המנדט הבריטי. התמוטטות, א"ל הוצאה מיוחדת, 1975. רומן על חוויית התבוסה שבמלחמה. הנידונים לתהילה, הוצאת מלוא, 1995. סיפורו של ספורט הנכים בישראל. אלי לנדאו, מעצר לצורר בירור ..., מעריב, 28 ביולי 1969 בני יעקובי, מנהל שהוא ידיד, מעריב, 10 בנובמבר 1986 עמוס אריכא, משה רשקס - הסופר, הלוחם ואיש הספורט, באתר אימגו מגזין מאמרים כתב עת בנושאי תרבות ותוכן, 5 בנובמבר 2014 משה רשקס, באתר מוזיאון הפלמ"ח אברהם תשובה, משה רשקס הלך לעולמו, באתר ynet, 28 באפריל 2018 משה רשקס, דף שער בספרייה הלאומית משה רשקס, בלקסיקון הספרות העברית החדשה 650 ספורטאים מ-35 מדינות ישתתפו באולימפיאדת הנכים, מעריב, 25 באוגוסט 1968 היום מתחילים משחקי הנכים בסטוק מנדוויל, מעריב, 25 ביולי 1971 יצאה משלחת ספורט הנכים לסטקומנדוויל, מעריב, 21 ביולי 1974 עמוס אריכא, משה רשקס - הסופר, הלוחם ואיש הספורט, באתר אימגו מגזין מאמרים כתב עת בנושאי תרבות ותוכן, 5 בנובמבר 2014 "ימים של עופרת" 4 מהדורות פחות משנה!, מעריב, 10 במרץ 1963 מהדורה חמישית ל"ימים של עופרת", דבר, 27 בספטמבר 1964 בצער רב אנו מודיעים על פטירתו של יקיר איל"ן משה רשקס ז"ל, באתר איל"ן, ‏29 באפריל 2018 ישראל פז, על ספרים "ימים של עופרת", על המשמר, 17 באוגוסט 1962
המפסטד שלי

המפסטד שלי (באנגלית: Hampstead) הוא סרט דרמה בריטי משנת 2017 שביים ג'ואל הופקינס וכתב רוברט פסטינגר. הסרט מבוסס על חייו של הארי האלוס (Harry Hallowes) שדרש בעלות על חצי דונם של חלקת אדמה בהמפסטד הית'. מככבים בסרט דיאן קיטון, ברנדן גליסון, ג'יימס נורטון, לזלי מנוויל, ג'ייסון ווטקינס וסיימון קאלו. הסרט יצא לאקרנים ב-23 ביוני 2017 על ידי אנטרטיינמנט ואן Films. דיאן קיטון – אמילי וולטרס ברנדן גליסון – דונלד הורנר ג'יימס נורטון – פיליפ לזלי מנוויל – פיונה ג'ייסון ווטקינס – ג'יימס סמיית' פיל דייוויס – פייף סיימון קאלו – השופט אליסטר פטרי – סטיב קרולי פיטר סינג – קסבייר ויל סמית' – ליאון רולנדס רוזלינד איירס – סוזן בריאן פרות'רו – רורי עלילת הסרט מבוססת על סיפור אמיתי, אודות אירועים בחייו של הארי האלוס שהתיישב בשטח המפסטד הית' ב-1987, אחרי שפונה מדירה של המועצה בהייגייט. האלוס, שנפטר ב-2016 בגיל 88, נאבק על זכותו החוקית על האדמה, שם בנה לעצמו מקום מקלט, וטען לזכויות הפלישה. לבסוף הוא קיבל שטר קניין על שטח 7,000 רגל מרובע (650 מ"ר). ב-20 באוקטובר 2015 צורפו דיאן קיטון וברנדן גליסון לצוות השחקנים. ב-13 במאי 2016 צורפו לקאסט לזלי מנוויל, ג'יימס נורטון, ג'ייסון ווטקינס וסיימון קאלו. שלב הצילומים החל ב-22 במאי 2016. הסרט יצא לאקרנים ב-23 ביוני 2017 על ידי Entertainment One Films. "המפסטד שלי", במסד הנתונים הקולנועיים IMDb (באנגלית) "המפסטד שלי", באתר נטפליקס "המפסטד שלי", באתר AllMovie (באנגלית) "המפסטד שלי", באתר Rotten Tomatoes (באנגלית) "המפסטד שלי", באתר Box Office Mojo (באנגלית) "המפסטד שלי", באתר Metacritic (באנגלית) "המפסטד שלי", במסד הנתונים הקולנועיים KinoPoisk (ברוסית) המפסטד שלי Hampstead, באתר הארץ Guy Lodge (14 ביוני 2017). "'Hampstead' Review: An Odd Match For Diane Keaton and Brendan Gleeson". Variety. נבדק ב-25 ביוני 2017. {{cite web}}: (עזרה) "Hampstead". Box Office Mojo. נבדק ב-2018-03-10. "Mystery of Hampstead Heath squatter whose home inspired Hollywood romcom". Guardian. נבדק ב-15 באפריל 2018. {{cite web}}: (עזרה) Witherow, John, ed. (18 במאי 2018). "For sale: a hermit's corner of Hampstead". The Times. No. 72538. p. 21. ISSN 0140-0460. {{cite news}}: (עזרה) Leo Barraclough (20 באוקטובר 2015). "Diane Keaton, Brendan Gleeson to Star in Ecosse Films' 'Hampstead'". Variety. נבדק ב-12 במאי 2017. {{cite web}}: (עזרה) Leo Barraclough (13 במאי 2016). "Lesley Manville, James Norton, Jason Watkins, Simon Callow Join 'Hampstead'". Variety. נבדק ב-12 במאי 2017. {{cite web}}: (עזרה) "'Hampstead' Trailer: Diane Keaton, Brendan Gleeson Find Love in Leafy (and Sunny) London". Hollywood Reporter. 3 במרץ 2017. נבדק ב-12 במאי 2017. {{cite web}}: (עזרה)
נאנגאנג (נפה)

נפת נאנגאנג (בסינית: 南港區) היא נפה של העיר טאיפיי בטאיוואן. הנפה ממוקמת בדרום-מזרח העיר. בנפה שוכנים אקדמיה סיניקה (אנ') (האקדמיה הלאומית של טאיוואן), מרכז התערוכות טאיפיי נאנגאנג (אנ') ופארק החומרה של נאנגאנג (אנ')(NKSP). ב-1920, במהלך עידן השלטון היפני בטאיוואן, נאנגאנג הייתה חלק מהכפר נייקו (内湖庄). בדצמבר 1945, לאחר מסירת טאיוואן לידי הקוומינטנג, בוצע שינוי מנהלי והאזור הפך לחלק מהעיירה נייחו (內湖鄉) במחוז טאיפיי. ב-6 ביולי 1946, כפי שהוצע על ידי ראש המועצה המקומי, נאנגאנג הופרדה וקיבלה מעמד של עיירה עצמאית. וב-1967 הפכה לחלק מטאיפיי. באיפו (百福) צ'נגפו (成福) דונגשין (東新) דונגמין (東明) חצ'נג (合成) חונגפו (鴻福) ג'יוג'וואנג (舊庄) ג'יוז'ו (九如) ליינצ'נג (聯成) נאנגאנג (南港) ז'נפו (仁福) סאנצ'ונג (三重) ואנפו (萬福) שינפו (新富) שינגוואנג (新光) שישין (西新) יוצ'נג (玉成) ג'ונגנאן (中南) ג'ונגיין (中研) מדיה וקבצים בנושא נאנגאנג בוויקישיתוף אתר האינטרנט הרשמי של נאנגאנג (בסינית מסורתית) ערך זה הוא קצרמר בנושא טאיוואן ובנושא גאוגרפיה. אתם מוזמנים לתרום לוויקיפדיה ולהרחיב אותו.
דיקסילנד ג'אז

דיקסילנד ג'אז (Dixieland jazz) הוא סגנון מוזיקלי אשר מקורו בניו אורלינס שבלואיזיאנה, ארצות הברית. "דיקסי" הוא כינוי לחלק הדרום מזרחי של ארצות הברית עוד מתקופת מלחמת האזרחים. הסגנון נוצר כתוצאה של מפגש התרבויות - האירופאית והאפריקאית. יבוא העבדים מאפריקה הפגיש בין התרבות השחורה שבה המוזיקה והקצב מהווים חלק בלתי נפרד מחיי היום-יום לבין הכלים המכוונים בעלי הצלילים המדויקים של התרבות המערבית. מתוך המפגש הזה של קצב וכלים מוזיקליים מדויקים נולד הדיקסילנד ג'אז. הסגנון התפתח בתחילת המאה ה-20 והתפרסם ותפס תאוצה מ-1917 כשהוא נקרא גם "הג'אז של ניו אורלינס" ונחשב לאחד מהסגנונות הראשונים בג'אז, והראשון שתועד בהקלטות אודיו. השיר הידוע ביותר בסגנון הוא "כשהמלאכים צועדים בסך" ("When the Saints Go Marching In") המושתת על מבנה הרמוני שהושאל משירים קודמים. אחד המאפיינים הבולטים של הסגנון הוא אלתור פוליפונית (רב קולית), פירושו שכמה כלים מאלתרים בו זמנית. בין המוזיקאים המזוהים ביותר עם הסגנון, נמצא החצוצרן והזמר לואי ארמסטרונג שזכה להכרה גם בסגנונות אחרים בג'אז. הדיקסילנד ג'אז נוגן בתזמורות שהתחלקו לשתי סקציות: מחלקת קצב: שכללה תופים, פסנתר (או בנג'ו במצעדים, תהלוכות או נגינה ברחוב), קונטרבס (שהוחלף בטובה בתהלוכות). מחלקת נשיפה: שכללה חצוצרות שניגנו את המלודיה, טרומבונים שניגנו את הקונטרהפונקט וקלרינטים שעיטרו את המנגינה. כיום נהוג לחלק את הסגנון לכמה סגנונות משנה שהתפתחו ופסטיבלים המוקדשים לסגנון ה"דיקסי" מתקיימים מדי שנה בעולם, בין הבולטים פסטיבלים בלואיזיאנה ארצות הברית, בשווייץ ובדרזדן שבגרמניה. מדיה וקבצים בנושא דיקסילנד ג'אז בוויקישיתוף דיקסילנד ג'אז, באתר אנציקלופדיה בריטניקה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
שברולט לייקווד

שברולט לייקווד (באנגלית: Chevrolet Lakewood) היא מכונית סטיישן, שהוגדרה כמכונית קומפקטית, מתוצרת יצרנית הרכב האמריקאית שברולט אשר יוצרה בין השנים 1961–1963. דגם ה"שברולט לייקווד" בוסס על הדגם המשפחתי שברולט קורווייר. יוצרו 32,120 יחידות, מתוכם 2,362 יחידות בעלות גיר אוטומטי מסדרת "Corvair Monza series 900". 5 דלתות מנוע אחורי מסוג "Flat-six engine" (אנ') "Corvair series 500" (משנת 1961) "Corvair series 700" (דגם מפואר, משנת 1961) "Corvair Deluxe series 700" (דגם מפואר משנת 1962) "Corvair Monza series 900" (תמסורת אוטומטית 2 מהירויות) "שברולט לייקווד" "שברולט לייקווד" שנת 1962 - מבט למנוע האחורי "שברולט לייקווד" שנת 1961 "שברולט לייקווד" שנת 1961 שברולט שברולט קורווייר מדיה וקבצים בנושא שברולט לייקווד בוויקישיתוף (EN) John Gunnell, Standard Catalog of American Cars 1946–1975, Krause Publications, 2002, ISBN 0-87341-027-0.
אירים

אירים הם קבוצה אתנית, שחבריה חולקים במשותף תרבות, שפה, היסטוריה ומוצא. חלק קטן מן האירים שייכים למסגרת המדינית האירית – הרפובליקה של אירלנד. על אף שהם מהווים את רוב האוכלוסייה בה (כ-99%) רוב האירים מתגוררים מחוץ לאירלנד. האירים מרוכזים בעיקר בארצות הברית, בה מתגוררים כ-40 מיליון אירים, ובממלכה המאוחדת, בה מתגוררים כ-14 מיליון אירים (חלקם בצפון אירלנד). ריכוזי אירים נוספים בעולם נמצאים באוסטרליה, קנדה ובמדינות נוספות. ערך מורחב – היסטוריה של אירלנד תחילת ההיסטוריה של אירלנד היא בנוכחות האדם המתועדת הראשונה באי, שמתוארכת לאלף ה-11 לפנה"ס. התקופה הקלטית באי הסתיימה עם הגעת הנצרות במאה ה-5 לספירה, אשר החליפה והטמיעה לתוכה את הדתות הפגניות והפוליתאיסטיות ששררו בו. בסוף המאה ה-12 אירעה הפלישה הנורמנית לאירלנד, שסימנה את תחילתן של כ-800 שנות שלטון אנגלי-נורמני. בשנת 1922, לאחר מלחמת העצמאות האירית וחתימת האמנה האנגלו-אירית הפך רובו של האי למדינת אירלנד החופשית, ולאחר כתיבתה של החוקה האירית בשנת 1937, לאירלנד. ששת המחוזות הצפון-מזרחיים נודעו מעתה כצפון אירלנד ונותרו חלק מהממלכה המאוחדת של בריטניה הגדולה וצפון אירלנד. בשנת 2016, לאחר משאל העם על יציאת בריטניה מהאיחוד האירופי, שבו צפון אירלנד הצביעה בעד הישארות באיחוד. הממשלה שקלה האם לקיים משאל עם נוסף לעצמאות מבריטניה (כמו זה שהתקיים בשנת 2014). רובם המוחץ של האירים (כ-78.3%) הם נוצרים קתולים. ישנם מיעוטים אחרים, והעיקריים שבהם: כ-9.8% חסרי דת, כ-4.2% נוצרים פרוטסטנטים, כ-1.3% מוסלמים וכ-4.3% מדתות אחרות. כמות המאמינים בהינדואיזם ובאסלאם עלתה בשנים האחרונות בשל הגירה. אירים אמריקאים St Andrew's House Scottish Government, The Scottish Diaspora and Diaspora Strategy: Insights and Lessons from Ireland, ‏2009-05-29 (באנגלית) United States - Selected Social Characteristics in the United States: 2007, ‏2010-04-10 Department of Foreign Affairs - Emigrant Grants, ‏2013-07-28 Census 2016 Preliminary Report - CSO - Central Statistics Office, www.cso.ie (באנגלית) Government of Canada, Statistics Canada, 2011 National Household Survey: Data tables – Ethnic Origin (264), Single and Multiple Ethnic Origin Responses (3), Generation Status (4), Age Groups (10) and Sex (3) for the Population in Private Households of Canada, Provinces, Territories, Census Metropolitan Areas and Census Agglomerations, 2011 National Household Survey, www12.statcan.gc.ca (באנגלית) Peter Berresford Ellis, An Irish Argentine in the Easter Rising, irishabroad.com (ארכיון) LOS IRLANDESES-MEXICANOS: The Irish in Mexico, thewildgeese.irish (באנגלית) The Irish in New Zealand: Historical Contexts and Perspectives | Brian Easton, www.eastonbh.ac.nz (באנגלית) Présentation de d'Irlande, France Diplomatie : : Ministère de l'Europe et des Affaires étrangères (בצרפתית) Redirecting, linkinghub.elsevier.com יניב חלילי, הברקזיט עלול למוטט את השלום השברירי בצפון אירלנד, באתר ynet, 3 בדצמבר 2017 אחרי הברקזיט: האיחוד האירופי מתכנן לקבל לשירותיו את אירלנד המאוחדת, באתר TheMarker‏, 28 באפריל 2017